Coba jelasin Plot dari Heroes dalam bahasa melayu dong

Plot untuk siri ini telah direka untuk menyerupai siri sebuah komik. Sebagaimana sebuah buku komik, Heroes mempunyai cabang cerita yang lebar dan cabang kecil di antara cabang cerita utama. Tidak kira mana-mana watak yang wujud dalam satu musim,setiap musim Heroes akan melibatkan individu biasa menemui kebolehan diri sendiri dan tindakan kepada penemuan ini.

Setiap episod mendedahkan jawapan dan soalan baru dan perjalanan cerita dan/ataupun watak-watak. Terdapar cabang cerita keseluruhan pada musim pertama yang berkisar tentang cubaan menghalang satu letupan besar di masa hadapan. Cabang untuk plot ini kemudiannya dibawa oleh dua orang watak, Hiro Nakamura dan Isaac Mendez, di mana Hiro melihat ke masa depan dan kemudiannya melakarkannya menjadi lukisan.

Empat episod pertama berkisar hampir keseluruhannya tentang penemuan kuasa istimewa pada watak-watak, sambil menyelesaikan isu-isu kehidupan harian dan menguruskan akibat disebabkan kuasa yang ditemui mereka.

Pada akhir episod ke-4 satu peristiwa yang memulakan satu cabang cerita kecil apabila watak-watak Heroes menerima panggilan mesej dari Peter Petrelli yang meminta mereka "Selamatkan ahli pasukan sorak. Selamatkan dunia!" Pada akhir cabang cerita ini, watak-watak dengan perlahannya membentuk kuasa istimewa mereka dan menemui kewujudan orang lain seperti mereka, dan sehingga sebahagian mereka turut merasakan yang mereka perlu bersatu untuk menghalang satu bencana kemusnahan.

Sewaktu watak-watak ini berkembang dalam musim pertama mempelajari akan orang lain seperti mereka, plot berkembang kepada satu persoalan akan bagaimana letupan yang dilihat oleh Hiro di masa hadapan dan lukisan Isaac akan berlaku dan apakah peranan yang akan dimainkan setiap orang untuk menghalang ataupun menyebabkannya.